Juraj Böckh

Juraj Böckh alebo György Böckh alebo Georg Böck (* 3. jún 1822, Bratislava – † 12. (14.) január 1874, Bratislava) bol prírodovedec, lekár, učiteľ, botanik a arachnológ maďarského pôvodu, rodák z Bratislavy.

Narodil sa v rodine lekára Jána Böckha a jeho manželky Emílie, rodenej Stiebertovej. Manželka Klementína Böckhová, rodená Ziezelspergerová. Mal syna a dve dcéry. 

Po skončení základnej školy študoval na gymnáziu v Bratislave a v Tate. Neskôr po maturitách v rokoch 1840 – 1846 študuje na Viedenskej univerzite medicínu. Tu ukončuje svoje štúdium v roku 1846 s titulom medicinae doctor. Neskôr získava aj diplom z chirurgie a pôrodníctva. Od roku 1846 pracuje ako úradný lekár Bratislavskej stolice, v rokoch 1849 – 1964 pôsobí ako súdny lekár. Od roku 1861 vyučuje na reálnom gymnáziu v Bratislave, ako profesor prírodopisu, fyziky a chémie. Od roku 1873 vyučoval na právnickej akadémii súdne lekárstvo. Súčasne v tomto období pôsobí aj ako praktický a nemocničný lekár v meste Bratislava. 

Ako svojej záľube sa venoval hlavne štúdiu prírodovedy, najmä zoológii a botanike. Bol v tom čase významný arachnológ európskeho formátu. V roku 1856 venoval bratislavskému múzeu pri jeho založení zbierku pavúkov. 

Bol aj významným členom a funkcionárom Bratislavského lekársko–prírodovedného spolku a zostavil katalóg knižnice tohto spolku. Prispieval tiež článkami do odborných časopisov a ročenky tohto spolku.

Bibliografia 
 Böckh, J.: 1857, Zur Naturgeschichte der Arachniden. Verhandlungen des Vereins für Naturkunde zu Pressburg, 2/1: p. 5 – 6.
 Böckh, J.: 1857, Ueber die natürliche Entwicklung der Pflanzenwelt. Verhandlungen des Vereins für Naturkunde zu Pressburg, 2/1: p. 50 – 51.
 Böckh, J.: 1857, Über die Spinnen der Umgebung Pressburg. Verhandlungen des Vereins für Naturkunde zu Pressburg, 2/2: p. 72 – 86.
 Böckh, J.: 1862, Über das periodische Erscheinen der Spinnen und das zveckmässigste Einsammeln derselben. Correspondenzblatt des Vereins für Naturkunde zu Pressburg, 1/1: p. 1 – 9. 
 Böckh, J.: 1862, Über das periodische Erscheinen der Spinnen und das zveckmässigste Einsammeln derselben. Correspondenzblatt des Vereins für Naturkunde zu Pressburg, 1/2: p. 45 – 60.   
 Böckh, J.: 1871, Catalog I der Bibliothek des Vereins für Naturkunde zu Pressburg. Bratislava.

Zdroje informácií o autorovi 
 Szinnyei, J.: 1891, Magyar írók élete és munkái I, Budapest, p. 1293.
 Bokesová – Uherová, M.: 1958, Bratislavský lekársko – prírodovedný spolok (1856 – 1945), Bratislava, p. 14. 
 Kolektiv: 1967, Magyar Életrajzi Lexikon, Budapest, p. 256.
 Kolektív: 1986, Slovenský biografický slovník I. zv. (A - D): (heslo: Böckh, Juraj, p. 270), Matica Slovenská, Martin. 
 Junas, J.: 1990, Lekári a spoločnosť v 19. storočí na Slovensku. Osveta, Martin.
 Okali, I. et al.: 1996, Slovník slovenských zoológov a zoológov so vzťahmi k územiu Slovenska. Bratislava, Stimul, p. 21.
 BÖCKH, Juraj. In: 
 Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Böckh, G.“: (internet).

Externé odkazy 
 Záznam o narodení a krste v matrike farnosť Bratislava; pokrstený ako Georgius Antonius Mauritius Boeckh

Osobnosti z Bratislavy
Narodenia v 1822
Úmrtia v 1874
Slovenskí prírodovedci
Uhorskí lekári
Slovenskí lekári
Arachnológovia
Slovenskí pedológovia
Slovenskí botanici
Narodenia 3. júna